Document ID: /roh_data/filtered/fineweb-2-filterrobots_roh.jsonl.gz/284

Seiges salidada, ti gloriusa Mumma pleina de grazia, cun confidonza din affon sin tias buntadeivlas empermeschuns a quei pietus pastur vegnel era jeu oz tier tei, per obtener da tei ina grazia ord la capluta de grazia, las qualas ti distribueschas en quei liug, da tei atgnamein leutier elegius, als affons en lur miserias, ils quals senuspegian buca de visitar tei cheu cun confidonza, sin tiu agid. - O Maria, regina dil tschiel, ti sas, tgei jeu stoi haver, per saver participar vid las biaras necessarias grazias.
Ach! tgi ha da maneivel, tgi ha da lunsch implorau tia pussenta intercessiun e buca sentiu tiu agid en sia tristeza e miseria? - Ach sche exauda era mei - e maina mei ina gada vid tiu maun maternil ella vita perpetna von il thron de tiu dvin Figl. Amen.